

ที่ มท 0810.4/ว 558 กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 5 กุมภาพันธ์ 2568

เรื่อง แจ้งแผนปฏิบัติการด้านทรัพยากรน้ำ ประจำปีงบประมาณ พ.ศ. 2569 ที่ผ่านความเห็นชอบของคณะกรรมการทรัพยากรน้ำแห่งชาติ

เรียน ผู้ว่าราชการจังหวัด ทุกจังหวัด (ยกเว้นจังหวัดนนทบุรี, จังหวัดสมุทรปราการ และจังหวัดภูเก็ต)

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 3516
 ลงวันที่ 16 สิงหาคม 2567

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 4306

 ลงวันที่ 4 ตุลาคม 2567

 3. หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 4763

 ลงวันที่ 7 พฤศจิกายน 2567

สิ่งที่ส่งมาด้วย สำเนาหนังสือสำนักงานทรัพยากรน้ำแห่งชาติ ที่ นร 1406/613

 ลงวันที่ 16 มกราคม 2567 จำนวน 1 ฉบับ

 ตามที่ กรมส่งเสริมการปกครองท้องถิ่น ได้มีหนังสือแจ้งจังหวัดดำเนินการแจ้งองค์กรปกครอง
ส่วนท้องถิ่นจัดทำแผนปฏิบัติการด้านทรัพยากรน้ำปี พ.ศ. 2569 พร้อมทั้งแนบเอกสารความพร้อมในระบบ
Thai Water Plan ให้ครบถ้วนเรียบร้อย ภายในวันที่ 30 กันยายน 2567 และแจ้งสำนักงานส่งเสริมการปกครองท้องถิ่นจังหวัดตรวจสอบและยืนยันนำส่งข้อมูล (Sign off 1) ภายในวันที่ 4 ตุลาคม 2567 และแก้ไขสถานะ
และแนบเอกสารความพร้อมเพิ่มเติมให้ถูกต้องครบถ้วน ผ่านระบบ Thai Water Plan ตั้งแต่วันที่ 2 – 11 ตุลาคม 2567 และดำเนินการจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. 2569 เพิ่มเติม ในระบบ Thai Water Plan และแนบเอกสารแสดงความพร้อมให้เรียบร้อย พร้อมทั้งทำหนังสือแจ้งการเพิ่มเติมแผนปฏิบัติการถึงสำนักงานทรัพยากรน้ำแห่งชาติอย่างเป็นทางการ ภายในวันที่ 11 พฤศจิกายน 2567 รายละเอียดตามอ้างถึง 1 – 3 นั้น

 กรมส่งเสริมการปกครองท้องถิ่นได้รับแจ้งจากสำนักงานทรัพยากรน้ำแห่งชาติ ว่าในฐานะ
ฝ่ายเลขานุการคณะกรรมการทรัพยากรน้ำแห่งชาติ (กนช.) ได้ตรวจสอบ วิเคราะห์ และสรุปแผนปฏิบัติการ
ด้านทรัพยากรน้ำ ประจำปีงบประมาณ พ.ศ. 2569 เสนอคณะกรรมการทรัพยากรน้ำแห่งชาติ (กนช.) พิจารณาในคราวประชุมคณะกรรมการทรัพยากรน้ำแห่งชาติ (กนช.) ครั้งที่ 1/2568 เมื่อวันที่ 6 มกราคม 2568 โดยในที่ประชุมได้มีมติ ดังต่อไปนี้

1. เห็นชอบในหลักการ (ร่าง) แผนปฏิบัติการด้านทรัพยากรน้ำ ประจำปีงบประมาณ พ.ศ. 2569 ภายใต้แผนแม่บทการบริหารจัดการทรัพยากรน้ำ 20 ปี จำนวน 53,969 รายการ วงเงิน 420,755.8242 ล้านบาท ดังนี้

 - กลุ่ม Y 1 (ตามกรอบ) จำนวน 9,653 รายการ วงเงิน 158,953.9061 ล้านบาท

 - กลุ่ม Y 2 (เกินกรอบ) จำนวน 44,315 รายการ วงเงิน 261,724.9181 ล้านบาท

 - โครงการป้องกันน้ำท่วมภายในเขตเทศบาลเมืองปัตตานี วงเงิน 77.0000 ล้านบาท

 2. รับทราบ แผนงานโครงการกลุ่ม Y 3 (ร่าง แผน 3 ปี ด้านทรัพยากรน้ำและโครงการสำคัญ จำนวน 17,381 รายการ วงเงิน 111,617.7784 ล้านบาท)

/3. ให้สำนัก...

-2-

 3. ให้สำนักงานทรัพยากรน้ำแห่งชาติ นำ (ร่าง) แผนปฏิบัติการด้านทรัพยากรน้ำ ประจำปีงบประมาณ พ.ศ. 2569 ตามข้อ 1 เสนอคณะรัฐมนตรีเพื่อพิจารณาในการจัดทำงบประมาณประจำปี
ตามพระราชบัญญัติทรัพยากรน้ำ พ.ศ. 2561 มาตรา 17 (2) ต่อไป

 4. ให้หน่วยงานจังหวัด และองค์กรปกครองส่วนท้องถิ่นดำเนินการตามความเห็น
ของฝ่ายเลขานุการ

สำนักงานทรัพยากรน้ำแห่งชาติ จึงขอแจ้งมติการประชุมคณะกรรมการทรัพยากรน้ำแห่งชาติ (กนช.)
ครั้งที่ 1/2568 และแผนปฏิบัติการด้านทรัพยากรน้ำประจำปีงบประมาณ พ.ศ. 2569 ตามที่คณะกรรมการทรัพยากรน้ำแห่งชาติ (กนช.) ให้ความเห็นชอบ จำนวน 53,969 รายการ วงเงิน 420,755.8242 ล้านบาท เพื่อให้หน่วยงานของรัฐ จังหวัด และองค์กรปกครองส่วนท้องถิ่นนำแผนปฏิบัติการดังกล่าวไปขอรับ
การสนับสนุนงบประมาณรายจ่ายประจำปีงบประมาณ พ.ศ. 2569 จึงขอให้จังหวัดแจ้งองค์กรปกครอง
ส่วนท้องถิ่นเพื่อตรวจสอบแผนปฏิบัติการด้านทรัพยากรน้ำแห่งชาติที่คณะกรรมการทรัพยากรน้ำแห่งชาติ (กนช.) เห็นชอบ และดำเนินการตามแนวทางการจัดทำงบประมาณและปฏิทินงบประมาณรายจ่ายประจำปี
งบประมาณ พ.ศ. 2569 ต่อไป ทั้งนี้ สามารถตรวจสอบรายละเอียดแผนปฏิบัติการด้านทรัพยากรน้ำ
ตามที่คณะกรรมการทรัพยากรน้ำแห่งชาติ (กนช.) เห็นชอบได้ในระบบ Thai Water Plan โดยมีคู่มือ การตรวจสอบแผนปฏิบัติการ รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัต

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. 02241 9000 ต่อ 4115 โทรสาร 0 2241 6931

ไปรษณีย์อิเล็กทรอนิกส์ saraban@dla.go.th